Diari Oficial de la Generalitat Valenciana


Sumari del DOGV 5352, del 22-09-2006 (2006/10835)

RESOLUCIÓ de 12 de setembre de 2006, de la secretària general del SERVEF, per la qual s'accepta la cessió gratuïta de la propietat d'un solar de 361 m² de superfície situat a Meliana, C/ Garrigosa de la UE 3, realitzada per l'Ajuntament d'aquest municipi i destinat a la construcció d'un nou Centre SERVEF d'Ocupació.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5352

Data del DOGV
:   22-09-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/10730


Data del document
:   12-09-2006

Organisme emissor
:   Servei Valencià d'Ocupació i Formació

Tipus de document
:   Resolució

Descriptors 

:   * Meliana
    * propietat immobiliària
    * cultura regional
    * transmissió de la propietat

RESOLUCIÓ de 12 de setembre de 2006, de la secretària general del SERVEF, per la qual s'accepta la cessió gratuïta de la propietat d'un solar de 361 m² de superfície situat a Meliana, C/ Garrigosa de la UE 3, realitzada per l'Ajuntament d'aquest municipi i destinat a la construcció d'un nou Centre SERVEF d'Ocupació. [2006/10148]  
Vist l'expedient de cessió gratuïta de la propietat, per l'Ajuntament de Meliana, d'un solar de 361 m², aproximadament, per a la construcció d'un nou Centre SERVEF d'Ocupació, i de conformitat amb els següents,  
Fets  
Primer. L'Ajuntament de Meliana, en sessió plenària realitzada el dia 11 de març de 2005, va manifestar la intenció de cedir al Servici Valencià d'Ocupació i Formació, organisme autònom de la Generalitat Valenciana, adscrit a la Conselleria d'Economia, Hisenda i Ocupació, 361 m² de la parcel·la 68-A de la Unitat d'Execució núm. 3 amb la segregació prèvia corresponent, i va acordar la iniciació de l'expedient de cessió al SERVEF.  
Segon. L'Ajuntament Ple en sessió realitzada el 29 de juliol de 2005, va acordar cedir al Servici Valencià d'Ocupació i Formació el següent bé que es destinarà a la construcció d'un nou Centre SERVEF d'Ocupació:  
Urbana, Parcel·la 68-A1 de 361 m², situada a Meliana, C/ Garrigosa de la Unitat d'Execució núm. 3. Inscrita en el Registre de la Propietat de Moncada, en el tom 2.238, llibre 130, foli 1, finca núm. 9.312. Pertany a l'Ajuntament quant al ple domini, resultant de la segregació aprovada mitjançant un acord de l'Ajuntament Ple en sessió realitzada el dia 11 de març de 2005, el certificat del qual va ser expedit per l'Ajuntament de Meliana el 22 d'abril de 2005. Està lliure de càrregues i gravàmens. Té el caràcter de bé patrimonial.  
Referència Cadastral de la finca matriu: 7121255TK6983I1450HG  
Tercer. La cessió gratuïta realitzada per l'Ajuntament de Meliana conforme al que va acordar el Ple en data 29 de juliol de 2005, s'efectua amb la condició que si en el termini màxim de cinc anys no s'acompleixen els fins per als quals s'atorga la cessió, així com el manteniment del seu destí durant els 30 anys següents, aquesta es considerarà resolta i el bé revertirà a l'Ajuntament amb totes les seues pertinences i accessions, amb subjecció al que estableix l'article 111 del Reial Decret 1372/1986, de 13 de juliol, pel qual s'aprova el Reglament de Béns de les Entitats Locals.  
Quart. Consten en les actuacions que l'esmentat Ajuntament ha acomplit el que disposen els articles 109 i següents del Reglament de Béns de les Entitats Locals, així com que el SERVEF té previsió pressupostària de la despesa necessària per a acomplir els compromisos adquirits com a conseqüència de l'acceptació de l'immoble.  
Cinqué. De la mateixa manera, ha sigut emés, amb data 31 de juliol de 2006, un informe favorable de la Subsecretaria de la Conselleria d'Economia, Hisenda i Ocupació sobre l'acceptació de la cessió gratuïta de la propietat de l'esmentada parcel·la.  
Sisé. A la vista de l'informe favorable emés pel Servici Jurídic amb data 16 d'agost de 2006.  
Fonaments de dret  
I  
L'article 10 de la Llei 3/2000, de 17 d'abril, de Creació del SERVEF, així com el paràgraf tercer de l'article 24 del Decret 41/2001, de 27 de febrer, del Govern Valencià, pel qual s'aprova el Reglament d'Organització i del Règim Jurídic del SERVEF.  
II  
L'article 95.1. de la Llei 14/2003, de Patrimoni de la Generalitat Valenciana, que permet als organismes públics vinculats o dependents de la Generalitat Valenciana adquirir béns a títol gratuït.  
III  
L'article 39 i 44 del referit text legal estableix que la Generalitat adquirirà la propietat dels béns i drets patrimonials o demanials que li cedisquen altres administracions públiques per a destinar-los a un ús públic o a la prestació de servicis públics de la seua competència. L'acord sobre això serà notificat a l'administració cedent i publicat en el Diari Oficial de la Generalitat.  
IV  
L'article 27.2.c) de la Llei 14/2003, de Patrimoni de la Generalitat Valenciana, assenyala que l'adquisició de béns i drets en virtut de cessió administrativa, porta implícita l'afectació a l'ús general o al servici públic de què es tracte. En conseqüència, una vegada acabada la cessió i l'acceptació, mitjançant la corresponent resolució i la formalització d'escriptura pública, conforme a l'article 19 del mateix text legal, l'immoble queda automàticament afecte al servici públic de foment de l'ocupació encomanat al SERVEF, a qui corresponen les funcions i les responsabilitats d'administració, de gestió i de conservació.  
V  
El que estableix l'article 8.1 de la Llei 3/2000, de 17 d'abril, per la qual es crea el Servici Valencià d'Ocupació i Formació (SERVEF), en la redacció donada per l'article 40 de la Llei 9/2001, de 27 de desembre, de Mesures Fiscals, de Gestió Administrativa i Financera, i d'Organització de la Generalitat Valenciana, i l'article 13.k) del Reglament d'Organització i del Règim Jurídic del SERVEF aprovat mitjançant el Decret 41/2001, de 27 de febrer, del Govern Valencià, modificat pel Decret 173/2002 de 15 d'octubre, pel Decret 13/2003 de 18 de febrer i pel Decret 141/2003 d'1 d'agost.  
VI  
El que disposa l'apartat 5é del punt segon de la Resolució d'1 d'agost de 2003, de la directora general del SERVEF sobre la delegació de competències en matèria de personal, gestió econòmica i contractació administrativa, pel qual es delega en la secretària general del SERVEF l'exercici de les competències en matèria patrimonial.  
Fent ús de les atribucions conferides per la legislació vigent, resolc:  
Primer  
Acceptar la cessió gratuïta de la propietat realitzada per l'Ajuntament de Meliana, de la parcel·la que respon a la descripció següent:   
Urbana, Parcel·la 68-A1 de 361 m², situada a Meliana, C/ Garrigosa de la Unitat d'Execució núm. 3. Límits: nord: c/ Garrigosa; sud: parcel·la 68-B resultant de la finca matriu núm. 68; est: plaça de la Llibertat; oest: parcel·la 68-A2, resultant de la finca matriu 68-A.  
Inscrita en el Registre de la Propietat de Moncada, en el tom 2238, llibre 130, foli 1, finca núm. 9312.  
Referència Cadastral de la finca matriu: 4918669AU4210G3833ES  
Pertany en concepte de ple domini a l'Ajuntament de Meliana en virtut d'adquisició per segregació. Està lliure de càrregues i gravàmens.  
Segon  
La cessió gratuïta realitzada per l'Ajuntament de Meliana, conforme al que va acordar el Ple en data 29 de juliol de 2005, s'efectua amb la condició de destinar la parcel·la a la construcció d'un Centre SERVEF d'Ocupació en el termini màxim de cinc anys, i haurà de mantenir-se el seu destí durant els 30 anys següents.  
En el supòsit d'incompliment de les condicions de la cessió, aquesta es considerarà resolta i el bé revertirà a l'Ajuntament amb totes les seues pertinences i accessions, amb subjecció al que estableix l'article 111 del Reial Decret 1372/1986, de 13 de juliol, pel qual s'aprova el Reglament de Béns de les Entitats Locals.  
Tercer  
La parcel·la acceptada haurà d'incorporar-se a l'Inventari General de Béns i Drets del Servici Valencià d'Ocupació i Formació que s'inclourà com a annex a l'Inventari General de Béns i Drets de la Generalitat Valenciana, mitjançant la comunicació a la Subsecretaria de la Conselleria d'Economia, Hisenda i Ocupació, i inscriure's en el Registre de la Propietat corresponent, en concepte de bé de domini públic afecte al servici públic de foment d'ocupació propi de l'esmentat organisme, a qui correspondran les competències demanials, inclosa l'administració, la gestió i la conservació, i qualsevol altra prerrogativa prevista en la legislació sobre patrimoni.  
Quart  
Notificar la present resolució a l'ajuntament cedent i procedir a la publicació en el Diari Oficial de la Generalitat, en compliment del que disposa l'article 44 de la Llei 14/2003, de 10 d'abril, de Patrimoni de la Generalitat Valenciana.  
València, 12 de setembre de 2006.. La secretària general (p.d. Resolució de 01.10.2003, DOGV núm. 4605, 10.10.2003): Elena Chazarra Navarro.